****

**Kedves Tűzoltó Bajtársak!**

A XVI. Nemzetközi Tűzoltóverseny és a XXI. Nemzetközi Ifjúsági Találkozó előkészületei majdnem befejeződtek. A nemzeti és a nemzetközi szervezőbizottság mindent megtett azért, hogy a versenyzők és versenybírók a lehető legjobban érezzék magukat Villachban.

**Programok és Tervek**

A programok és tervek a szervezők [www.villachonfire.at](http://www.villachonfire.at) oldaláról letölthetők.

**Villachba utazás és jelentkezés**

A nemzetek jelentkezése Villach meleg fürdőjében lévő turisztikai szakiskolában történik, 9504 Warmbad Villach, Kumpfalle 87. címen. A jelentkezési hely 2017. július 9-én 08.00 órától 17.00 óráig lesz nyitva. Ott vizsgálják meg a részvételi díj befizetését és ott kapják meg a résztvevők a részvételi kártyát. Azok a nemzetek, akik a regisztrációt korábban nem időben, vagy nem jól csinálták hosszú várakozási időre számíthatnak. A bejelentett résztvevők cseréje az utazás napjáig megtörténhet a nemzetek számára korábban megadott linken.

A delegációvezetők egyidejűleg kapják meg a szállás és ellátás okmányait.

**Szállás**

**Delegációvezetők, versenybírók és résztvevők**

A versenyzők és delegációtagok szállása iskolában lesz. A hálóhelyeken tábori ágy áll rendelkezésre. Minden versenyző és delegáció tag ágyneműt (lepedőt), takarót és párnát hozzon magával. Az iskolában teljes dohányzási tilalom van. A helyiségek nagy része zárható.

Versenycsapatonként és szobánként 150 Euró kauciót kell érkezéskor fizetni, amelyet hazautazáskor visszakap mindenki, ha rendben leadta a szobáját.

A versenybírók szállásolása a Warmbad Villach kollégiumban történik, részükre takarót és párnát a szervezők biztosítanak. Az épületben és a szobákban dohányzási tilalom van. A szobakulcsért 10 Euró kauciót kell fizetni.

A szállások 3 km-re vannak a stadiontól. A városi tömegközlekedést az akreditációs kártyával ingyen lehet használni.

**Ellátás**

Reggeli, ebéd és vacsora Villach sportcsarnokban (Tilorer Strasse 47.) lesz.

Az étkezés 2017. július 9-én vacsorától július 16-án reggeliig ingyenes.

**Időmérés**

Minden versenyszámban elektronikus időmérés lesz.

Ennek ellenére minden versenybíró a hagyományos versenynél, aki a kismotorfecskendő szereléshez, vagy kismotorfecskendő szerelés tartalék bírónak lett beosztva stopper órát hozzon magával.

**Tolmácsok**

Tolmácsot nevezhetnek a nemzetek, akiknek a nevezéskor szintén 201 Eurót kell befizetni. Az ellátásuk a versenyzőkével megegyező. A delegációvezetők megbeszélése többnyire német nyelven történik.

**Versenyszabályzatok**

Valamennyi versenyszabályzat legújabb kiadása letölthető a [www.villachonfire.at](http://www.villachonfire.at) oldalról.

A hagyományos verseny kismotorfecskendő szerelése párhuzamos rajttal történik. Az indítási parancsot központi hangosítással német nyelven adják. Ez a szöveg is letölthető a rendezvény nyilvános honlapjáról ([www.villachonfire.at](http://www.villachonfire.at)).

A B kategóriában induló rajok számára még egy információ: Csak akkor szerepelhet egy raj ebben a kategóriában, ha minden versenyző – beleértve a tartalékot is – idősebb, mint 30 éves.

**Utaztató szolgálat**

Amennyiben repülővel, vagy vasúttal érkezők a repülőtérről, ill. vasútállomásról szállítást kérnek legkésőbb 2017. június 20-ig a nemzeti szervezőirodánál kérhetik ezt. [ctif2017@villach.at](mailto:ctif2017@villach.at)

Költségek: Salzburg repülőtér, Graz, Klagenfurt, Ljubljana-Villach

Busz max. 50 személy 500 Euró

Szállítás Villach vasútállomástól ingyenes

**Egyenruha**

Kérjük a versenyzőktől, hogy a rendezvény teljes ideje alatt egyenruhát viseljenek. A nemzetek döntik el, hogy az ünnepélyes megnyitón és záráson bevetési vagy kimenő öltözetben vesznek részt. Kérünk viszont minden nemzetet az egységes öltözetre.

**Versenyeszközök**

A nyilvános honlapon megtekinthető a hagyományos tűzoltóverseny felszereléseinek fényképe. [www.villachonfire.at](http://www.villachonfire.at)

A tűzoltósportolók vihetnek minden eszközt, amely megengedett, a többi eszközt a nemzeti szervezők biztosítják. A vizes kismotorfecskendő szerelésnél a szívó és nyomótömlők B és C storzkapoccsal vannak ellátva.

**Sajtószolgálat**

Amennyiben valamely nemzet sajtószolgálatot hoz magával, ezt akkreditálni kell 2017. július 01-ig BR Andreas Rieger úrnál. [andreas.rieger@feuerwehr.or.at](mailto:andreas.rieger@feuerwehr.or.at) ; 0043/(0) 664 88 27 98 31

Az akkreditációhoz szükség van név, szövetség vagy médium, telefonszám és email címre. Sajtó képviselőnek a sajtóigazolvány másolata is szükséges.

Nemzetenként egy sajtós léphet a versenytérre.

**Gépkocsivezetők**

Amennyiben gépkocsivezetőnek is szükséges szállás a regisztrációkor kell számukra is igényelni. A gépkocsivezetők nevezési díja is 201 Euró, ezért szállást és étkezést kapnak, mint a versenyzők, de versenykitűzőt nem.

Kérjük valamennyi információt minden nemzet edzőjének, versenybírójának, tolmácsának, masszőrének, gépkocsivezetőjének stb…átadni.

Bajtársi üdvözlettel: Eduard Kammerer CTIF versenyvezető